b"\n_START_ARTICLE_\nMilit\xc3\xa6rkuppet i Thailand 2006\n_START_SECTION_\nP\xc3\xa5stand om kupplaner fra Thaksin\n_START_PARAGRAPH_\nSpaltisten Thanong Khanthong i den thailandske avisa The Nation hevdet 22. september at general Sonthi aksjonerte for \xc3\xa5 hindre et n\xc3\xa6rt forest\xc3\xa5ende milit\xc3\xa6rkupp fra Thaksin. Spaltisten antyder at Thaksin hadde tenkt \xc3\xa5 bruke et politisk folkem\xc3\xb8te planlagt av The People's Alliance for Democracy p\xc3\xa5 Royal Plaza onsdag den 20. for \xc3\xa5 utl\xc3\xb8se voldsutgytelser og deretter erkl\xc3\xa6re unntakstilstand og sette nasjonen under milit\xc3\xa6re unntakslover. General Sonthi skulle via en etterretningsrapport ha f\xc3\xa5tt kjennskap til at Yongyuth Tiyapairat og Newin Chidchob planla \xc3\xa5 organisere en motdemonstrasjon med st\xc3\xb8tte fra skogvokterpolitiet v\xc3\xa6pnet med HK 33-gev\xc3\xa6rer og handlet f\xc3\xb8r blodsutgytelser var tenkt \xc3\xa5 finne sted. P\xc3\xa5 fredag var skogvokterne i ferd med \xc3\xa5 bli avv\xc3\xa6pnet B\xc3\xa5de Newin og Yongyuth er varetektsfengslet og den sistnevnte blir anklaget for \xc3\xa5 mobilisere skogvokterne til konfrontasjon med anti-Thaksindemonstranter som hadde planlagt folkem\xc3\xb8te den 20. september p\xc3\xa5 Royal Plaza."